Държавен вестник, бр. 57, 2011 г., стр. 37

БРОЙ  57	
Д Ъ Р Ж А В Е Н  В Е С Т Н И К 	
СТР.  37  
съгласно Постановление № 212 на Министер­
ския съвет от 2000 г. за определяне на лечебни 
заведения по чл. 5, ал. 1 от Закона за лечебните 
заведения и на техните специфични функции 
(обн., ДВ, бр. 84 от 2000 г.; изм. и доп., бр. 7 и 
18 от 2001 г., бр. 2 от 2002 г., бр. 13 от 2003 г., 
бр. 96 от 2005 г. и бр. 24 и 68 от 2008 г.) в съ­
ответствие с националната здравна политика.
(2) Извън случаите по ал. 1 медицинският 
институт може да извършва медицинско обслуж­
ване на български и чуждестранни граждани 
или по сключени договори с юридически лица 
срещу заплащане по ценоразпис, утвърден от 
директора на института. 
(3) Медицинският институт осъществява 
научноизследователска, научно-приложна и 
учебна дейност в областта на медицинската 
наука и практика и изпълнява задачите по раз­
работването и провеждането на националната 
здравна политика. В медицинския институт се 
извършва обучение на студенти, докторанти и 
специализиращи лекари при условията и по 
реда на чл. 80а, ал. 2 и чл. 90 от Закона за 
лечебните заведения.
Чл. 3. (1) Медицинският институт е юри­
дическо лице на бюджетна издръжка за спе­
цифичните си функции със седалище София.
(2) Структурата, численият състав и щатът 
на медицинския институт се утвърждават от 
министъра на вътрешните работи в рамките на 
утвърдения числен състав и бюджет на МВР.
(3) Директорът на медицинския институт 
е второстепенен разпоредител с бюджетни 
кредити по бюджета на Министерството на 
вътрешните работи.
Раздел II
Устройство и управление
Чл. 4. (1) Медицинският институт включва: 
1. ръководство, което се състои от:
а) директор и заместник-директори на ме­
дицинския институт;
б) отдели и сектори за ръководство, коор­
динация и контрол на медицинските дейности;
в) административни, стопански и обслуж­
ващи звена;
2. лечебни заведения за болнична помощ:
а) Многопрофилна болница за активно 
лечение – Централна клинична база в София, 
която се състои от консултативно-диагностичен 
блок, стационарен блок и болнична аптека;
б) Болница за долекуване, продължително 
лечение и рехабилитация – филиал в Банкя, 
която се състои от болнични отделения, фи­
лиална клинична лаборатория, аптека и адми­
нистративно-стопанска част;
в) Болница за долекуване, продължително 
лечение и рехабилитация – филиал във Вар­
на, която се състои от болнични отделения, 
филиална клинична лаборатория, аптека и 
административно-стопанска част;
г) Болница за долекуване, продължително 
лечение и рехабилитация – филиал в гр. Хи­
саря, която се състои от болнични отделения, 
филиална клинична лаборатория, аптека и 
административно-стопанска част;
3. медицински служби за осигуряване на 
първична извънболнична медицинска помощ 
на служителите от основните структури на МВР 
по чл. 9 ЗМВР;
4. централна експертно-лекарска комисия.
(2) Организацията на дейността и вътреш­
ният ред на структурите по ал. 1 се определят 
с правилници, издадени от директора на ме­
дицинския институт.
Чл. 5. (1) Медицинският институт се ръководи 
от директор, който се назначава от министъра 
на вътрешните работи по реда на ЗМВР.
(2) Директорът на института е хабилитира­
но лице с висше медицинско образование и 
призната медицинска специалност.
Чл. 6. (1) Директорът:
1. организира, ръководи, контролира, пред­
ставлява медицинския институт и отговаря за 
цялостната му дейност;
2. ръководи и контролира изготвянето на 
перспективни и текущи планове и осигурява 
тяхното изпълнение;
3. организира взаимодействието с други 
институти и структури в МВР;
4. отговаря за подбора, подготовката, пови­
шаването на квалификацията и ефективното 
използване на научните кадри;
5. отговаря за управлението на предоставе­
ните държавни имоти и материално-технически 
средства;
6. е разпоредител с бюджета на медицин­
ския институт и отговаря за целесъобразното 
и законосъобразното му разходване.
(2) При изпълнението на своите функции 
директорът се подпомага от заместник-ди­
ректори.
Чл. 7. (1) При управлението на медицин­
ския институт директорът се подпомага от 
медицински съвет, който е колективен орган 
с консултативни функции.
(2) Съставът и организацията на дейността 
на медицинския съвет се определят от дирек­
тора на медицинския институт в съответствие 
с чл. 75 и 76 от Закона за лечебните заведения.
Чл. 8. (1) При осъществяване на научноиз­
следователската, научно-приложната и учебната 
дейност директорът се подпомага от научен 
съвет, който е колективен орган с консулта­
тивни функции.
(2) Съставът и организацията на дейността 
на научния съвет се определят от директора 
на медицинския институт в съответствие със 
Закона за развитие на академичния състав в 
Република България.